ОБЕДИНЕНО ДЕТСКО ЗАВЕДЕНИЕ № 10 „ЧЕБУРАШКА”

бул.”Г.М.Димитров” до бл.102, 1707, София, община Столична

телефон/факс : + 359(0)2 871-91-43; + 359(0)2 871-90-67; + 359(0) 884-801-651

e-mail: [odz10@mail.bg](mailto:odz10@mail.bg)

**Д О К У М Е Н Т А Ц И Я**

**ЗА**

**УЧАСТИЕ ВЪВ ВЪЗЛАГАНЕ ЧРЕЗ ПУБЛИЧНА ПОКАНА**

**НА ОБЩЕСТВЕНА ПОРЪЧКА**

**С ПРЕДМЕТ „ДОСТАВКА НА ХРАНИТЕЛНИ ПРОДУКТИ ЗА НУЖДИТЕ**

**НА ОБЕДИНЕНО ДЕТСКО ЗАВЕДЕНИЕ №10 „ЧЕБУРАШКА”**

гр. София

м. юни, 2014 г.

**СЪДЪРЖАНИЕ**

**І. ОБЩИ ПОЛОЖЕНИЯ**

1. Предмет на обществената поръчка

2. Източници на финансиране и начин на плащане

3. Изисквания към лицата

4. Гаранция за изпълнение

**ІІ. УКАЗАНИЯ ЗА ПОДГОТОВКА НА ОФЕРТАТА**

**ІІІ. УСЛОВИЯ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА**

**ІV. ПОЛУЧАВАНЕ, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

1. Получаване на оферти

2. Назначаване на комисия

3. Действия на комисията

4. Методика за оценка на офертите

**V. СКЛЮЧВАНЕ НА ПИСМЕН ДОГОВОР ЗА ОБЩЕСТВЕНА ПОРЪЧКА**

**VІ. ПРИЛОЖЕНИЯ**

1. Оферта за участие (образец № 1)

2. Декларация за удостоверяване липсата на обстоятелства по чл. 47, ал. 1, т. 1 и чл. 47, ал. 5, т. 1 от ЗОП (образец № 2)

3. Декларация за удостоверяване липсата на обстоятелства по чл. 47, ал. 5, т. 2 от ЗОП (образец № 3)

4. Техническо предложение за изпълнение на поръчката (образец 4)

5. Спецификация на хранителни продукти – хляб и тестени изделия (образец № 5)

6. Спецификация на хранителни продукти – мляко и млечни продукти (образец № 6)

7. Спецификация на хранителни продукти – месо и месни продукти (образец № 7)

8. Спецификация на хранителни продукти – плодове и зеленчуци (образец № 8)

9. Спецификация на хранителни продукти – консерви и други хранителни продукти (образец № 9)

10. Ценово предложение (образец № 10)

11. Декларация за приемане условията по договора, съгласно чл.56, ал.1, т.12 от ЗОП (образец № 11)

12. Декларация за участие на подизпълнители (образец № 12)

13. Декларация – съгласие на подизпълнител (образец № 13)

14. Справка – декларация за транспортните средства (образец № 14)

15. Декларация за внедрена система за анализ на опасностите и критичните контролни точки - НАССР (образец № 15)

16. Списък на изпълнените договори (образец № 16)

17. Проект на писмен договор за обществена поръчка (образец № 17)

**І. ОБЩИ ПОЛОЖЕНИЯ**

**1. ПРЕДМЕТ НА ОБЩЕСТВЕТАТА ПОРЪЧКА**

Предмет на поръчката е „Доставка на хранителни продукти за нуждите на Обединено детско заведение (ОДЗ) №10 „Чебурашка”, гр. София.

Доставката на хранителните продукти, предмет на обществената поръчка, има за цел да осигури качествено и в съответствие с нормативните и договорни изисквания рационално хранене на децата, посещаващи ОДЗ №10 „Чебурашка”, гр. София, за срока на изпълнение на договора.

Обществената поръчка включва периодични доставки на хранителни продукти, които предварително са заявяват и конкретизират по вид и количество.

Посочените количества в документацията са прогнозни, за срока на изпълнение на договора, и ще служат при оценяване на офертите. Количеството на реално доставените продукти се определя от възложителя в зависимост от конкретните му потребности.

Общата прогнозна стойност на обществената поръчка е до **66 000** **лева без ДДС**.

**2. ИЗТОЧНИЦИ НА ФИНАНСИРАНЕ И НАЧИН НА ПЛАЩАНЕ**

Възложителят ще използва бюджетни средства за извършване на дължимите плащания в процеса на изпълнение на обществената поръчка. Плащането ще се извършва по банков път, въз основа на оригинална фактура, представена до 30 календарни дни след извършване на всяка доставка на стоки, за която има изготвени и подписани от представители на страните складови разписки, документи за произход, качество и срок на годност, и информация от „САПИ” ЕООД, при актуализиране на доставните цени. **Не се допуска авансово плащане.**

**3. ИЗИСКВАНИЯ КЪМ ЛИЦАТА**

Във възлагането на обществената поръчка може да участва всяко българско или чуждестранно физическо или юридическо лице, както и техни обединения, което отговаря на условията, посочени в ЗОП и обявените изисквания на възложителя в документацията за участие.

**3.1 Условия за допустимост**

Не може да участва във възлагането на обществената поръчка, съответно възложителят няма да допусне до участие всяко лице, което:

3.1.1 е осъдено с влязла в сила присъда, освен ако е реабилитирано, за:

- престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

- подкуп по чл. 301 - 307 от Наказателния кодекс;

- участие в организирана престъпна група по чл. 321 и 321а от Наказателния кодекс;

- престъпление против собствеността по чл. 194 - 217 от Наказателния кодекс;

- престъпление против стопанството по чл. 219 - 252 от Наказателния кодекс;

3.1.2 при което лицата по чл.47, ал.4 от ЗОП са свързани лица с възложителя или със служители на ръководна длъжност в неговата организация;

3.1.3 е сключило договор с лице по чл.21 или чл.22 от Закона за предотвратяване и установяване на конфликт на интереси.

**3.2 Минимални изисквания за технически възможности и/или квалификация**

**3.2.1** До участие във възлагането се допуска лице, което:

* е изпълнило поне два договора с предмет, сходен с предмета на обществената поръчка (доставка на хранителни продукти) през последните три години (2011 г., 2012 г. и 2013 г.), или в зависимост от датата, на която е учредено или е започнало дейността си;
* разполага с най-малко три броя специализирани автомобили за транспорт на хранителни продукти от растителен и животински произход, от които минимум един хладилен.Същите са с валидно „Удостоверение за регистрация на транспортно средство”, издадено от компетентен държавен орган.
* разполага с поне един обект, регистриран по чл. 12 от Закона за храните. При подаване на оферта за участие обектът да е оборудван с хладилна техника за поддържане на необходимата температура за съхранение на хранителните продукти.;
* има внедрена система за анализ на опасностите и контрол на критичните точки – НАССР;
* има внедрена система за управление на качеството по ISO 9001:2008 или други еквивалентни сертификати с област на приложение „Закупуване, съхранение, продажба и доставка на хранителни продукти”.
* има внедрена система EN ISO 22000:2005 за управление безопасността на храните с област на приложение продажба и/или доставка на хранителни продукти.

**3.2.2 За удостоверяване съответствието с поставените минимални изисквания лицето е длъжно да представи:**

* списък на изпълнените договори с предмет-сходен с предмета на поръчката (доставка на хранителни продукти) през последните три години (2011 г., 2012 г. и 2013 г.), или в зависимост от датата, на която е учредено или е започнало дейността си с посочени: предмет, дата, възложител (получател), стойност, начална и крайна дата на всеки договор, както и степен на изпълнение на същия, придружена с препоръки за добро изпълнение;
* удостоверение за регистрация на транспортно средство, издадено от компетентен държавен орган, придружено с талони за регистрация на МПС (договор за наем/лизинг или други документи, от които е видно, че транспортното средство ще бъде на разположение на лицето през целия срок на изпълнение на обществената поръчка, когато МПС не е собственост на участника);
* справка – декларация за транспортните средства на лицето за изпълнение на обществената поръчка;
* удостоверение за регистрация на обект, съгласно чл. 12 от Закона за храните, както и документи удостоверяващи правото на собственост на лицето или договор за наем или други документи, от които е видно, че обектът ще бъде на разположение на лицето, което подава офертата през целия срок на изпълнение на обществената поръчка, когато не е негова собственост;
* валиден сертификат, издаден от акредитирано лице за внедрена система за управление на качеството по ISO 9001:2008 с област на приложение „Закупуване, съхранение, продажба и доставка на хранителни продукти” или друг еквивалент;
* декларация за внедрена система за анализ на опасностите и критичните контролни точки НАССР или сертификат EN ISO 22000:2005 за безопасност на храните, или еквивалент с област на приложение продажба и/или доставка на хранителни продукти.

**4. ГАРАНЦИЯ ЗА ИЗПЪЛНЕНИЕ**

Лицето определено за изпълнител, е длъжно при подписване на договора да представи гаранция за изпълнение в размер на 3 (три) % от стойността на поръчката без ДДС.

Лицето определено за изпълнител избира сам формата на гаранцията за изпълнение, а именно:

- парична сума – платима по банкова сметка на възложителя: "Общинска банка" АД, гр. София, № BG34SOMB91303143363800, BIC SOMBBGSF или

- банкова гаранция, която е безусловна и неотменима и чийто срок на валидност изтича не по-рано от 20 календарни дни след изтичане срока на договора. Същата следва да съдържа задължение на банката-гарант да извърши безотказно и безусловно плащане при първо писмено искане на Възложителя и възможност гаранцията да се усвои изцяло или на части.

В платежното нареждане или в оригинала на банковата гаранция изрично се посочва наименованието на обществената поръчка, за която същата се представя.

Всички разходи по гаранцията са за сметка на лицето, а разходите по евентуалното й усвояване за сметка на Възложителя. Изпълнителят трябва да предвиди и заплати съответните такси при откриване и обслужване на банкова гаранция така, че размерът на гаранцията да не бъде по-малък от определения в настоящата документация.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

При представяне на банкова гаранция Възложителят е длъжен да върне на изпълнителя оригинала на банковата гаранция, освен при наличие на основание за усвояване на същата изцяло или на части.

Условията и сроковете за задържане и освобождаване на гаранцията за изпълнение се определят в договора за обществена поръчка.

**ІІ. УКАЗАНИЯ ЗА ПОДГОТОВКА НА ОФЕРТАТА**

**2.1** Общи положения - Всяко лице има право да представи само една оферта. При изготвяне на офертата всяко лице трябва да се придържа точно към обявените от възложителя условия.

Подаването на офертата задължава лицето да приеме напълно всички изисквания и условия, посочени в документацията за участие.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

Във възлагането на обществената поръчка едно физическо или юридическо лице може да участва само в едно обединение.

**2.2 Съдържание на офертата:**

**1.** Копие на документ за регистрация или единен идентификационен код съгласно чл.23 от Закона за Търговския регистър, когато лицето е юридическо лице или едноличен търговец; копие от документа за самоличност, когато лицето е физическо лице;

**2.** При лица - обединения - договор за създаване на обединението, в оригинал или нотариално заверено копие, подписан от лицата в обединението. Договорът е необходимо да съдържа клаузи относно разпределението на участието на лицата при изпълнение на дейностите-предмет на обществената поръчка. От договора следва да е видно, че всички членове на обединението са задължени да останат в него за целия период на изпълнение на договора и че срокът на обединението е най-малко за времето на изпълнение на обществената поръчка. В договора следва да се посочи лицето, което ще представлява обединението и което да поема задължения и да приема указания от името на останалите членове в обединението и за тяхна сметка, във връзка с изпълнение на договора за обществена поръчка.;

**3.** Оферта за участие (оригинал);

**4.** Списък на изпълнени договори с предмет-сходен с предмета на поръчката (доставка на хранителни продукти) през последните три години (2011 г., 2012 г. и 2013 г.), или в зависимост от датата, на която лицето е учредено или е започнало дейността си (оригинал), с посочени: предмет, възложител (получател), стойност, начална и крайна дата на всеки договор, придружена с препоръки за добро изпълнение.

**5.** Справка – декларация за транспортните средства на лицето за изпълнение на обществената поръчка.

**6.** Удостоверение за регистрация на обект, съгласно чл. 12 от Закона за храните, както и документи удостоверяващи правото на собственост на лицето или договор за наем или други документи, от които е видно, че обекта ще бъде на негово разположение през целия срок на изпълнение на обществената поръчка, когато не е собственост на лицето;

**7.** Валиден сертификат, издаден от акредитирано лице за внедрена система за управление на качеството по ISO 9001:2008, или еквивалент с визирания в т.3.2.2 обхват.

**8.** Декларация за внедрена система за анализ на опасностите и критичните контролни точки НАССР **или** сертификат EN ISO 22000:2005 за безопасност на храните съгласно т.3.2.2.

**9.** Удостоверение за регистрация на транспортно средство издадено от компетентен държавен орган, придружено с талони за регистрация на МПС (договори за наем/лизинг или други документи, от които е видно, че ще бъде на разположение на лицето през целия срок на изпълнение на обществената поръчка, когато МПС не е негова собственост);

**10.** Декларация за удостоверяване липсата на обстоятелства по 47, ал. 1, т. 1 и ал. 5, т. 1от ЗОП(оригинал);

**11.** Декларация за удостоверяване липсата на обстоятелства по 47, ал. 5, т. 2 от ЗОП (оригинал);

**12.** Техническо предложение за изпълнение на поръчката (оригинал);

**13.** Декларация за участие на подизпълнители (оригинал);

**14.** Декларация – съгласие на подизпълнител за участие (при необходимост от такава) (оригинал);

**15.** Ценово предложение, ведно със спецификация за групата хранителните продукти (оригинал);

**16.** Декларация за приемане условията в проекта на писмен договор (оригинал);

**17.** Проект на писмен договор за възлагане на обществена поръчка (оригинал);

**18.** Пълномощно на лицето подписващо офертата - представя се, когато офертата и/или документи от нея не са подписани от представляващия лицето, съгласно актуалната му регистрация. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и/или документи от нея (оригинал или нотариално заверено копие);

Представените копия на документи, за които възложителят не е поставил изискване за представяне в оригинал или нотариално заверено копие, се заверяват с “вярно с оригинала”, подпис и мокър печат на лицето.

Офертата се подготвя съгласно приложения към документацията образец, подписва се от лице, което представлява лицето, подаващо офертата или изрично упълномощено за това лице, за което в офертата се прилага пълномощно в оригинал или нотариално заверено копие.

**2.3 Участие на подизпълнители**

Когато лицето, подаващо офертата предвижда да ползва подизпълнители при изпълнение на обществената поръчка, същите следва да бъдат посочени в офертата, както и да се посочат работите, които те ще извършват и дела на тяхното участие. При подаване на офертата подизпълнителите следва да удостоверят липсата на обстоятелства по чл.47, ал.1, т.1 и ал.5 от ЗОП.

Когато лицето, подаващо офертата предвижда участие на подизпълнители за всеки от тях се представят в офертата документите посочени по-горе в т.т. 1, 4 – 11 и 14.

**2.4 Участие на обединение**

Когато лице, подаващо оферта е обединение, което не е юридическо лице:

1. документите посочени по-горе в т.т. 1, 10 и 11 се представят за всяко физическо или юридическо лице, включено в обединението;

2. документите посочени по-горе от т.т. 4 до 9, включително се представят само за участниците, чрез които обединението доказва съответствието си с критериите за подбор по чл.25, ал.2, т.6. от ЗОП.

**Не се изисква създаване на юридическо лице**, когато лицето определено за изпълнител е обединение на физически и/или юридически лица.

Когато лицето, подаващо оферта е чуждестранно физическо или юридическо лице или техни обединения, офертата се подава на български език, документът посочен по-горе в т.1 се представя в официален превод, а документите посочени по-горе от т.4 до т.12, които са на чужд език, се представят и в превод.

Офертата, както и цялата кореспонденция и всички документи, свързани с възлагането на обществената поръчка и разменени между лицето и възложителя трябва да са на български език. Приложените документи, представени от лицето могат да бъдат на друг език, но в този случай трябва да са придружени с точен превод. При проверка на съдържанието на тези документи, преводът ще е с предимство.

Техническото предложение се изготвя съобразно приложения към документацията образец. Оферта, съдържаща техническо предложение, което не е изготвено съгласно приложения образец, не се допуска до по-нататъшно участие, а лицето не се допуска до по-нататъшно участие.

Ценовото предложение се изготвя по образец приложен в документацията за участие. Ценовото предложение се представя с и без ДДС, като цената се формира до втория десетичен знак след запетаята. Когато лицето не е задължено да се регистрира и не е регистрирано по ЗДДС ценовото предложение се представя само без ДДС.

Ценовото предложение се формира на база представената от Възложителя спецификация, съдържаща прогнозни количества стоки, които са предмет на обществената поръчка.

Представеното от лицето ценово предложение служи за оценяване и класиране на офертата и е неразделна част от договора, в случай че лицето бъде определено за изпълнител.

В ценовото предложение изпълнителят включва разходите за складиране, мита, транспорт, товаро - разтоварна дейност и всички други разходи във връзка с изпълнение на поръчката.

**Важно! Всички документи, които се съдържат в офертата, се представят в един запечатан непрозрачен плик.**

До изтичане на срока за подаване на оферти всяко лице може да промени, допълни или да оттегли офертата си. Направените в офертата предложения следва да са формулирани точно и ясно.

Офертите се представят в писмена форма, на хартиен носител.

Офертата се представя в запечатан непрозрачен плик от лицето, което я подава или от упълномощен от него представител лично или по пощата с препоръчано писмо с обратна разписка до крайния срок на адреса, посочен в публичната покана. Всяка оферта, получена от възложителя след посочения срок ще бъде върната неотворена на лицето и това се отбелязва в регистъра на възложителя.

Не се приема оферта, която е представена в прозрачен, незапечатан или с нарушена цялост плик. Такава оферта незабавно се връща на лицето и това се отбелязва в регистъра на възложителя.

Върху плика с офертата се изписва наименование, адрес за кореспонденция, телефон, факс и по възможност електронен адрес на лицето, което я подава.

Срокът на валидност на получените оферти е не по-малко от 90 календарни дни, считано от датата, определена за краен срок за подаване на оферти.

Във връзка с възлагане на обществената поръчка и подготовката на офертите за всички въпроси, които не са разгледани в настоящите указания, се прилагат ЗОП и условията, посочени в други документи от документацията за участие.

Възложителят предоставя пълен и безвъзмезден публичен достъп до публичната покана и до документацията за участие **до 19.06.2014 г. вкл., 00.00 ч. местно време**, като публикува публичната покана и документацията в профила на купувача, който е на интернет адреса на възложителя: **odz-cheburashka.eu** Възложителят публикува и предоставя пълен достъп до публичната покана и на Портала на обществените поръчки.

**ІІІ. УСЛОВИЯ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА**

**Срокът за изпълнение** на обществената поръчка е до:

* сключването на нов договор за доставка на хранителни продукти за нуждите на ОДЗ №10 „Чебурашка”, въз основа на открита процедура за възлагане на обществена поръчка по реда на ЗОП;
* разходването на 66 000 лв. без ДДС за доставка на хранителни продукти за нуждите на ОДЗ №10 „Чебурашка”.

**Мястото на изпълнение** на обществената поръчка е гр. София, бул.”Г.М.Димитров” зад бл.102.

Количествата, посочени в изготвените от възложителя спецификации за групи хранителни продукти, са прогнозни и Възложителят си запазва правото да извършва промени в същите, съобразно възникнали при изпълнение на поръчката потребности. Конкретните количества се определят на база направените от възложителя заявки.

Доставените стоки трябва да отговарят на изискванията на възложителя, посочени в документацията за участие.

При изпълнение на дейностите – предмет на обществената поръчка трябва да се спазват изискванията посочени в :

* Закона за храните,
* Наредба № 6 от 10.08.2011 г. за здравословно хранене на децата на възраст от 3 до 7 години в детски заведения;
* Наредба № 9 / 2011 за специфичните изисквания към безопасността и качеството на храните, предлагани в детските заведения и училищата;
* Наредба №5 от 25.06.2006 г. за хигиената на храните;
* Наредба за изискванията на етикетирането и представянето на храните;
* Наредба № 108 / 2006 за изискванията закачеството и контрола за съответствие на пресни плодове и зеленчуци;
* Наредба № 3 / 2007 за специфичните изисквания към материалите и предметите, различни от пластмаси, предназначени за контакт с храни.

Опаковките и използваните транспортни средства не трябва да дават възможност за промяна на външния вид, мириса, вкуса и състава на храната, както и за преминаване на чужди и опасни за здравето на потребителя вещества. Опаковките на предварително пакетираните храни да са с ненарушена цялост.

**Към датата на изпълнение на съответната заявка доставените хранителни продукти трябва да имат остатъчен срок на годност (трайност) поне 70 % от определения от производителя.**

Стоките, предмет на обществената поръчка, се доставят в работен ден, след предварителна писмена заявка от възложителя, на адрес: гр. София, бул.”Г.М.Димитров” зад бл.102

Възложителят представя на изпълнителя писмените заявки до 15.30 ч. в работния ден, предхождащ деня на извършване на доставките, за тези от тях, които се извършват ежедневно.

Доставките се извършват в определени от Възложителя и Изпълнителя за всеки конкретен случай дни и часове, а когато не са уговорени такива в рамките на работното време на Възложителя.

При всяка доставка на хранителни продукти Изпълнителят предоставя съответните сертификати за произход, качество и срок на годност. За предаване и приемане на доставените хранителни продукти се съставят и подписват складови разписки.

При изпълнение на обществената поръчка, на всеки два месеца, изпълнителя представя на възложителя информация от Системата за агропазарна информация („САПИ”ЕООД), за цените на хранителните продукти за София, която информация е изцяло за сметка на изпълнителя.

Изпълнителят е длъжен да представя такава информация и когато се налага актуализация на единични цени на хранителни продукти - предмет на доставка.

При изпълнение на обществената поръчка хранителните продукти се фактурират по цени, образувани от произведението на предложеното в офертата на лицето съотношение и единичната цена, валидна в деня на доставката на продукта, съгласно борсовия бюлетин на „САПИ” ЕООД за София.

Актуализация на посочените в офертата на участник единични цени се допуска при промяна на единичните цени на хранителните продукти посочени в бюлетин на „САПИ” ЕООД за София. Актуализацията се извършва като се запазва съотношението посочено в офертата на лицето, определено за изпълнител, за съответния продукт.

**Съотношението се формира от съотношението между предлаганата в офертата на лицето единична цена и посочената в бюлетина на „САПИ”ЕООД за София единична цена на хранителния продукт, валидна към датата на публикуване на публичната покана на Портала за обществените поръчки. За целта посочената в колона 6 от спецификацията за съответната обособена позиция единична цена се разделя на посочената в колона 9 от тази спецификация единична цена. Съотношението не подлежи на промяна през целия период на договора. При изчисляване на съотношението се вземат предвид посочените цени без ДДС.**

**ІV. ПОЛУЧАВАНЕ, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

**4.1 Получаване на оферти**

При получаване на оферта върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**Крайният срок за получаване на оферти е до 17.00 ч. на 20.06.2014 г., на място в канцеларията на ОДЗ № 10 „Чебурашка”.**

Всяко лице носи пълната отговорност за подаване на оферта в посочения срок. Възложителят не носи отговорност при получаване на оферти след посочения срок, независимо от причината за забавата.

**4.2 Назначаване на комисия**

Възложителят назначава със заповед комисия, която отговаря за получаване, разглеждане, оценка и класиране на офертите.

**4.3 Действия на комисията**

На първото си заседание комисията определя реда за разглеждане на офертите, като оценява и класира само тези от тях, които отговарят на изискванията на възложителя. Оферти, които не съдържат някой от посочените от възложителя документи, които следва да бъдат приложени в офертата, или по отношение на същите комисията е констатирала несъответствия не се допускат до по-нататъшно участие.

Отварянето на получените оферти се извършва в ден, място и час, определени от комисията.Комисията предлага да не се допуска до по-нататъшно участие във възлагането лице, което е не е представило в офертата си някои от изискуемите от възложителя документи или за което са налице обстоятелства по чл.47, ал.1, т.1 или ал.5 от ЗОП, или е представило оферта, която не отговаря на предварително обявените условия на възложителя.

При изпълнение на вменените й задължения комисията стриктно спазва разпоредбите на ЗОП и изискванията на Възложителя.

**Когато при разглеждане на ценовите предложения се констатира несъответствие между суми посочени с цифри и с думи, за достоверна се счита сумата, посочена с думи.**

Комисията класира лицата по степента на съответствие на офертите с предварително обявените от Възложителя условия.

**Оценяването и класирането на лицата се извършва, съобразно определения от Възложителя критерий за оценка на офертите и одобрената методика за оценка.**

Комисията съставя протокол за разглеждането, оценяването и класирането на офертите. Комисията приключва своята работа с предаване на протокола на Възложителя с изготвено становище за утвърждаване.

**4.4 Методика за оценка на офертите**

Назначената от Възложителя комисия извършва оценка на допуснатите до участие оферти по избраният от него критерий за оценка на офертите **„икономически най-изгодна оферта”, с показатели:**

**П1 „Ценови показател” – с тежест 40 т. – А1;**

**П2 „Технически показател” – 60 т., разпределени в следните подпоказатели :**

**А2. организация на доставката, план-график и време – 40 т.;**

**А3. срок за реагиране в случай на рекламация – 8 т.;**

**А4. възможност за разсрочено плащане -12 т.**

**Комплексната оценка = А1 + А2 + А3 + А4**

**1. Цена на предлагания продукт – 40 т.**

Оценката се извършва като на най-ниската цена се дават 40 т., а на всяка следваща по формулата :

Цi = Цmin. Х 40,

където Цmin e най-ниската обща цена; Цk-обща цена на участника; Цi-точки, получени от всеки участник.

Предложените проценти надценка от цената на САПИ / с включени разходи по складиране, транспортиране, данъци и други разходи предвидени от участника / остават валидни за целия срок на договора.

**2. Технически показател с подпоказатели – 60 т.**

**А2 - организация на доставката на храни, план-график и време – 40 т.**

Участникът трябва да предложи цялостна концепция за организация на доставка, съобразена с особеностите на детското заведение.

* Представена цялостна и най-подробно разработена концепция получава 40 т.
* Участник, не описал пълно организацията и спецификата на доставка, не посочил броя на МПС, включени в нейното извършване, непредставил подробен план-график се оценява с 20 т.
* При непредставяне на концепция по този подпоказател на участника се присъждат – 5 т.

Направените предложения за „срок за отстраняване на несъответствие на количеството и качеството на доставяните продукти при рекламация от възложителя” трябва да са количествено измерими (в астрономически час или минути). Няма да се допускат предложения, които са неизмерими, като „незабавно”, „веднага” или равни на „0”.

**А3 – срок за реагиране в случай на рекламация – 8 т.**

Направените предложения за „срок на доставка” трябва да са количествено измерими. Няма да се допускат предложения, които са неизмерими, като „незабавно”, „веднага” или равни на „0”.При разлика в начина на изразяване на срока в получените предложения (например: такива представени в календарни дни и други представени в часове ) 1 (един) календарен ден се равнява на 24 (двадесет и четири) часа. Най-краткият предложен срок получава максимален брой точки – 8. На всеки следващ ще се отнемат по 2 т. от максималния брой точки за този показател.

**А4 – възможност за разсрочено плащане – 12 т.**

Оценяват се предложенията на участниците, като кандидатът дал най-голям срок, но не повече от 60 календарни дни, получава максималния брой точки. На всеки следващ се отнемат по 2 т.

Комплексната оценка се формира от сбора на точките, получени по отделните показатели :

**КО = А1 + А2 + А3 + А4**

Въз основа на одобреният протокол възложителят пристъпва към сключване на писмен договор с лицето, определено за изпълнител.

**СКЛЮЧВАНЕ НА ПИСМЕН ДОГОВОР ЗА ОБЩЕСТВЕНА ПОРЪЧКА**

Възложителят сключва писмен договор по съответната обособена позиция на обществената поръчка с лицето, определено за изпълнител. Когато едно лице е избрано за изпълнител по повече от една обособена позиция възложителят може да сключи един договор, за обособените позиции, по които лицето е определено за изпълнител.

Писменият договор за обществена поръчка следва да съответства на приложения в документацията проект, допълнен с всички предложения от офертата на лицето, въз основа на които е определено за изпълнител.

Писмен договор за възлагане на обществената поръчка не се сключва с лице, определено за изпълнител, което при подписването на договора:

* не представи определената гаранция за изпълнение на договора;
* не представи документи, издадени от компетентен орган, за удостоверяване липсата на обстоятелства по чл.47, ал.1, т.1 и декларации за липсата на обстоятелства по чл.47, ал.5 от ЗОП.